CELEX: 32009R0718
Language: lv
Date: 2009-08-04 00:00:00
Title: Komisijas Regula (EK) Nr. 718/2009 ( 2009. gada 4. augusts ) par dažu preču klasifikāciju kombinētajā nomenklatūrā

7.8.2009   
            
            
               LV
            
            
               Eiropas Savienības Oficiālais Vēstnesis
            
            
               L 205/7
            
         
      KOMISIJAS REGULA (EK) Nr. 718/2009
   (2009. gada 4. augusts)
   par dažu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāparedz pasākumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz KN vai papildina to ar papildu apakšnodaļām un kura izveidota ar īpašiem Kopienas noteikumiem, lai piemērotu tarifu vai citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodiem, kas norādīti minētās tabulas 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi paredzēt, ka persona, kuras rīcībā ir saistoša izziņa par tarifu, ko attiecībā uz preču klasifikāciju kombinētajā nomenklatūrā izdevis dalībvalsts muitas dienests, bet kura neatbilst šīs regulas noteikumiem, var turpināt to izmantot trīs mēnešus, pamatojoties uz Padomes 1992. gada 12. oktobra Regulas (EEK) Nr. 2913/92 par Kopienas Muitas kodeksa izveidi (2) 12. panta 6. punktu.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē.
   2. pants
   Saistošu izziņu par tarifu, ko snieguši dalībvalstu muitas dienesti, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 4. augustā
      
         
            Komisijas vārdā –
         
            Komisijas loceklis
         
         Ján FIGEĽ
         
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Transporta līdzeklis uz četriem riteņiem, ar elektromotoru, ko darbina ar diviem 12 V sprieguma akumulatoriem. Tā platums ir apmēram 48 cm, garums 99 cm un augstums 58 cm (ar nepaceltu muguras balstu), masa bez akumulatoriem apmēram 34,5 kg. Tā maksimālā vestspēja ir apmēram 115 kg.
                              Transporta līdzeklim ir šādas pazīmes:
                              
                                          —
                                       
                                       
                                          horizontāla platforma, kas savieno priekšējo un aizmugurējo daļu,
                                       
                                    
                                          —
                                       
                                       
                                          nelieli riteņi (apmēram 2,5 × 19,0 cm) ar pneimatiskām riepām,
                                       
                                    
                                          —
                                       
                                       
                                          regulējams sēdeklis bez roku balstiem, stūres rokturis, kura augstumu var iestatīt vienā no diviem stāvokļiem, un
                                       
                                    
                                          —
                                       
                                       
                                          nolokāma stūres iekārta.
                                       
                                    Pie stūres iekārtas ir neliels vadības ierīču bloks, kurā ietilpst kontaktslēdzis, skaņas signāls, akumulatora ampērstundu skaitītāja displejs un maksimālā ātruma iestatīšanas poga.
                              Transporta līdzeklim ir divas vadības sviras ātruma palielināšanai, bremzēšanai un braukšanai atpakaļgaitā. Lai novērstu apgāšanos, transporta līdzeklim aizmugurē ir pretapgāšanās riteņi. Tam ir elektroniska divkontūru bremzēšanas sistēma.
                              Maksimālais attālums, ko var nobraukt ar pilnīgi pielādētiem akumulatoriem, ir apmēram 16 km, un tā maksimālais kustības ātrums ir apmēram 6,5 km/h.
                              Transporta līdzekli var izjaukt četrās daļās, kas ir vieglas. Tas paredzēts lietošanai mājās, pastaigām un sabiedriskās vietās, piemēram, iepirkšanās braucieniem.
                              
                                  (1) Sk. 1. att.
                           
                        
               
                  8703 10 18
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 8703, 8703 10 un 8703 10 18 aprakstu.
                  Transporta līdzeklis ir speciāls cilvēku pārvietošanās līdzeklis.
                  To nevar klasificēt 8713. pozīcijā, jo transporta līdzeklis nav īpaši paredzēts kā pārvietošanās līdzeklis invalīdiem un tāpēc nav aprīkots ar attiecīgām iekārtām. (Sk. arī harmonizētās sistēmas piezīmes par 8713. pozīciju un kombinētās nomenklatūras piezīmes par 8713 90 00. apakšpozīciju.)
                  Tāpēc transporta līdzeklis klasificējams ar KN kodu 8703 10 18 kā mehāniskais transporta līdzeklis, kas paredzēts galvenokārt cilvēkiem.
               
            
                  
                              2.
                           
                           
                              Transporta līdzeklis uz trijiem riteņiem, ar elektromotoru, ko darbina ar diviem 12 V sprieguma akumulatoriem. Tā platums ir apmēram 61 cm, garums 120 cm un augstums 76 cm (ar nepaceltu muguras balstu), masa bez akumulatoriem apmēram 46 kg. Tā maksimālā vestspēja ir apmēram 160 kg.
                              Transporta līdzeklim ir šādas pazīmes:
                              
                                          —
                                       
                                       
                                          horizontāla platforma, kas savieno priekšējo un aizmugurējo daļu,
                                       
                                    
                                          —
                                       
                                       
                                          nelieli riteņi (apmēram 8,9 × 25,4 cm) ar pneimatiskām riepām,
                                       
                                    
                                          —
                                       
                                       
                                          regulējams sēdeklis ar roku balstiem, stūres rokturis, kura augstumu var iestatīt vienā no trijiem stāvokļiem, un
                                       
                                    
                                          —
                                       
                                       
                                          nolokāma stūres iekārta.
                                       
                                    Pie stūres iekārtas ir neliels vadības ierīču bloks, kurā ietilpst akumulatora ampērstundu skaitītāja displejs, kontaktslēdzis, gaismu ieslēgšanas pogas, skaņas signāls, maksimālā ātruma iestatīšanas poga.
                              Transporta līdzeklim ir divas vadības sviras ātruma palielināšanai, bremzēšanai un braukšanai atpakaļgaitā. Lai novērstu apgāšanos, transporta līdzeklim aizmugurē ir pret apgāšanos droši riteņi. Tam ir elektroniska divkontūru bremzēšanas sistēma.
                              Maksimālais attālums, ko var nobraukt ar pilnīgi pielādētiem akumulatoriem, ir apmēram 40 km, un tā maksimālais kustības ātrums ir apmēram 8 km/h.
                              Transporta līdzekli var izjaukt septiņās daļās, kas ir vieglas. Tas paredzēts lietošanai mājās, pastaigām un sabiedriskās vietās, piemēram, iepirkšanās braucieniem.
                              
                                  (1) Sk. 2. att.
                           
                        
               
                  8703 10 18
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 8703, 8703 10 un 8703 10 18 aprakstu.
                  Transporta līdzeklis ir speciāls cilvēku pārvietošanās līdzeklis.
                  To nevar klasificēt 8713. pozīcijā, jo transporta līdzeklis nav īpaši paredzēts kā pārvietošanās līdzeklis invalīdiem un tāpēc nav aprīkots ar attiecīgām iekārtām. (Sk. arī harmonizētās sistēmas piezīmes par 8713. pozīciju un kombinētās nomenklatūras piezīmes par 8713 90 00. apakšpozīciju.)
                  Tāpēc transporta līdzeklis klasificējams ar KN kodu 8703 10 18 kā mehāniskais transporta līdzeklis, kas paredzēts galvenokārt cilvēkiem.
               
            
         
      
                  
                     
               
               
                  
                     
               
            
         (1)  Attēli doti tikai informācijai.